VS002255
Datum: 2003-11-22T01:00:00.000+01:00
datum_sodbe_i_stopnje: 2009-11-17T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 6.500 EUR
opombe: II Ips 137/2011. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo znižana s 6.300 EUR (+ 700 EUR po delni sodbi na podlagi pripoznave) oziroma skupaj 7.000 EUR, na 5.800 EUR (+ 700 EUR po delni sodbi na podlagi pripoznave), oziroma skupaj 6.500 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Invalid na vozičku.

## Škodni dogodek

Količina (kritičnih) imisij hrupa, vibracij in izpušnih plinov, zaradi tovornega prometa po regionalni cesti G1-3, je presegla običajne meje.

Stanje je trajalo 60 mesecev (od konca novembra 2003 do konca oktobra 2008, ko je bila zgrajena avtocesta, zaradi katere se je promet preusmeril).

Stanovanjska hiša v kateri živi tožnica je:

    od ceste oddaljena 5 m, okna spalnice in kuhinje z jedilnico gledajo na cesto,

    v neposredni bližini je križišče, zaradi katerega so posebej hrupno zavirali in speljevali tovornjaki; enako se je dogajalo pred bližnjim prometnim znakom.

## Kršitev drugih pravic osebnosti

6.500 EUR Kršitev pravice do zdravega življenjskega okolja.

Tožnica je invalidka, vezana na voziček, ki je odvisna od tuje pomoči, zato je bila v spornem obdobju ves čas doma, vezana na svojo sobo. Zaradi hrupa se je počutila slabo. Ker je bilo komuniciranje v družini mogoče le s povišanim glasom, je bila prepričana, da se hčerka nanjo ves čas dere. Prav tako je družinski člani niso slišali, kadar je iz svoje sobe klicala za pomoč. Ni bilo mogoče gledati televizije in poslušati radia pri normalni jakosti.

---

OZ člen 179, 182